Nebezpečný manéver bol podľa českej polície pravdepodobnou príčinou nehody, ktorá sa stala 1. decembra popoludní medzi obcami Bukovina u Přelouče a Stojice neďaleko Pardubíc.
Päťdesiattriročný vodič obiehal kamión cez plnú čiaru a pred horizontom, navyše v úseku kde je to práve preto zakázané.
"V rovnakú chvíľu k miestu v protismere prichádzalo policajné vozidlo v civilnom prevedení," informovala hovorkyňa Polície ČR Hana Kaizarová.
Policajt zachoval chladnú hlavu a zareagoval veľmi pohotovo. Volant strhol doprava a narazil "len" do stromu. "Ku zrážke napriek tomu došlo a vplyvom nárazu bolo auto odhodené do priekopy a zastavilo sa o strom," uviedla hovorkyňa.
Hrozivo vyzerajúca nehoda sa nanešťastie nezaobišla bez zranení. Do nemocnice museli previesť policajta sediacieho na mieste spolujazdca.